**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Торъя категория гражданаӧс оланінӧн (олан жыръясӧн)**

**могмӧдӧм серти социальнӧя отсалан мераяс сетӧмкӧд йитчӧм ӧткымын юалӧм йылысь» Коми Республикаса Оланпасӧ**

**вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2024 вося йирым тӧлысь 24 лунӧ

**1 статья.** Пыртны «Торъя категория гражданаӧс оланінӧн (олан жыръясӧн) могмӧдӧм серти социальнӧя отсалан мераяс сетӧмкӧд йитчӧм ӧткымын юалӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2015, 26 №, 366 ст.; 2016, 12 №, 152 ст.; 22 №, 347 ст.; 2017, 27 №, 487 ст.; 2018, 10 №, 177 ст.; 2019, 11 №, 154 ст.; 2021, 20 №, 367 ст.; 2022, 14 №, 211 ст.;15 №, 230 ст.; 2023, 10 №, 191 ст.; 2024, 1 №, 3 ст.; 7 ст.) татшӧм вежсьӧмъяс:

1) 7 статьяын 4 юкӧнса мӧд абзац киритны;

2) содтыны татшӧм сюрӧса 7² статья:

**«7² статья**

Тайӧ Оланпаслӧн 7 да 71 статьяясса положениеяс збыльмӧдӧм могысь Коми Республикаса Веськӧдлан котыр урчитӧ тайӧ Оланпаслӧн 1 статьяса 1 пунктын индӧм гражданалы пикӧ воигӧн отсӧг сетны коланлунсӧ эскӧдан лоӧмторъяс эрдӧдан пӧрадок.».

**2 статья.** Тайӧ Оланпасыс вынсялӧ сійӧс официальнӧя йӧзӧдан лун бӧрын дас лун кольӧм мысти.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2024 вося вӧльгым тӧлысь 5 лун

71-РЗ №